jkorsvik/nowiki_second_scrape_merged huggingface dataset:
Sverresborg skole

Sverresborg skole er en ungdomsskole på Sverresborg i Trondheim.
Skolen ble åpnet i 1959 og hadde de første årene ettermiddagsskole i Gerhard Schøning skoles lokaler. Skolens nåværende lokaler ble oppført i 1961–62. Etter 43 års drift gjennomgikk skolen en omfattende rehabilitering.
Skolen var opprinnelig en realskole med gymnas med real- og engelsklinje. I 1964 gikk den imidlertid over til å bli en ren ungdomsskole. I dag har skolen i underkant av 500 elever fordelt på 18 klasser.
I 2013 vant Sverresborg skole den første nasjonale utgaven av Klassequizen på NRK.


== Kjente personer ==
Noen kjente personer som har gått på Sverresborg skole:

Erlend Loe (1982–85)
Are Sende Osen (1983–86)
Ingrid Lorentzen (1985–88)
Alexander Tettey (1999–02)


== Eksterne lenker ==
Sverresborg skoles hjemmesider
Sfax

Sfax (arabisk: صفاقس, Safāqis, er en by i Tunisia, 270 km sør for Tunis. Byen, som ble grunnlagt i 849 på ruinene av Taparura og Thaenae, er en havneby i Gabèsbukta i Middelhavet. Byen har 340 000 innbyggere (2005), og er et industrielt senter for bearbeiding av fosfater. Byen blir ofte omtalt som Tunisias andre by, siden bare Tunis har flere innbyggere.
Mot slutten av 900-tallet hadde Sfax blitt en uavhengig bystat. Byen ble erobret av Roger av Sicilia i 1148, og ble frigjort av lokale styrker i 1156. På 1500-tallet var byen igjen okkupert av europeere en kort periode, denne gang av spanjoler. Sent på 1800-tallet ble Sfax og resten av Tunisia erobret av Frankrike og innlemmet i det franske imperiet. Under andre verdenskrig brukte aksemaktene byen som en viktig base, til de ble slått av britiske styrker. Etter krigen kom Tunisia tilbake på franske hender, inntil landet kunne feire sin uavhengighet i 1956.


== Eksterne lenker ==
Offisielt nettsted 
(en) Sfax – kategori av bilder, video eller lyd på Commons
Iver Holter

Iver Paul Fredrik Holter (født 13. desember 1850 i Østre Gausdal, død 27. januar 1941 i Oslo) var en norsk komponist og dirigent.
Iver Holter ble født som prestesønn. Han studerte først medisin og var i 1873 nesten ferdig med studiene, men avbrøt disse i 1876 for å bli musiker. Han studerte musikk under Johan Svendsen, som også oppfordret ham til å dra til Leipzig og Berlin.
Etter hjemkomsten til Kristiania ble han en sentral person i byens musikkliv, ikke minst som en god organisator. Han hadde mye av æren for at man ikke lenger måtte reise til utlandet for å ta en utdannelse innen musikk.
I 1890 grunnla han Kristiania Bys Orkester. Han ledet Musikselskabet Harmoniens orkester i Bergen fra 1882 til 1886 og var dirigent for Musikforeningen i Oslo fra 1886 til 1911. I 1897 stiftet han Holters korforening. Holter var dessuten medstifter av Norsk Kvinnesaksforening i 1884.Blant hans komposisjoner finner man en symfoni, en fiolinkonsert og orkesteridyllen «St. Hanskvæld».
Holter er gravlagt i æreslunden på Vår Frelsers gravlund i Oslo.


== Referanser ==


== Eksterne lenker ==
(en) Iver Holter – kategori av bilder, video eller lyd på Commons 
(en) Iver Holter på Discogs 
(en) Iver Holter på MusicBrainz
Lila Kedrova

Lila Kedrova (født 9. oktober 1918 i St. Petersburg, død 16. februar 2000 i Sault Ste. Marie i Ontario) var en russiskfødt fransk skuespiller.
Kedrova vant Oscar for beste kvinnelige birolle for rollen som madame Hortense i filmen Zorba the Greek (1964). Hun spilte også denne rollen i musikalversjonen av filmen på Broadway fra 1983 til 1984 og ble da belønnet med Tony-prisen og Drama Desk-prisen for beste kvinnelige birolle i en musikal.


== Filmografi (utvalg) ==
1954 – Høyt spill om en kvinne (Le Grand jeu)

1964 – Zorba the Greek

1976 – Leieboeren


== Fotnoter ==


== Referanser ==


== Eksterne lenker ==
(en) Lila Kedrova på Internet Movie Database 
(sv) Lila Kedrova i Svensk Filmdatabas 
(da) Lila Kedrova på Filmdatabasen 
(fr) Lila Kedrova på Allociné 
(en) Lila Kedrova på AllMovie 
(en) Lila Kedrova hos The Movie Database 
(en) Lila Kedrova hos Internet Broadway Database 
(en) Lila Kedrova på Internet Broadway Database
Artikkelen har ingen egenskaper for filmpersondatabaser i Wikidata
Margaret Rutherford

Margaret Rutherford (født 11. mai 1892 i London, død 22. mai 1972) var en britisk skuespiller.
For sin rolle som «Hertuginnen av Brighton» i filmen The V.I.P.s vant hun i 1963 en Oscar for beste kvinnelige birolle.


== Referanser ==


== Eksterne lenker ==
(en) Margaret Rutherford – kategori av bilder, video eller lyd på Commons 
(en) Margaret Rutherford på Internet Movie Database 
(sv) Margaret Rutherford i Svensk Filmdatabas 
(da) Margaret Rutherford på Filmdatabasen 
(da) Margaret Rutherford på Scope 
(fr) Margaret Rutherford på Allociné 
(en) Margaret Rutherford på AllMovie 
(en) Margaret Rutherford hos Rotten Tomatoes 
(en) Margaret Rutherford hos The Movie Database 
(en) Margaret Rutherford hos Internet Broadway Database 
(en) Margaret Rutherford på Internet Broadway Database
Artikkelen har ingen egenskaper for filmpersondatabaser i Wikidata
BBC Radiophonic Workshop

BBC Radiophonic Workshop var en av lydeffektavdelingene hos BBC og ble opprettet den 1. april 1958 for å produsere lydeffekter og musikk for radio og senere for fjernsyn. Enheten var kjent for eksperimentelle og nyskapende arbeid innen elektronisk musikk og musikkteknologi.Avdelingen ble lagt ned i mars 1998, selv om det meste av dets arbeid allerede hadde blitt tatt over av andre i 1995. Arbeidet til Radiophonic Workshop var basert i BBCs studioer ved Delaware Road i Maida Vale i London og vokste ut fra det studioet «Room 13». Musikken og teknikkene som ble utviklet og brukt hos BBC Radiophonic Workshop har hatt stor innflytelse på elektronisk musikk.


== Referanser ==


== Eksterne lenker ==
 (en) BBC Radiophonic Workshop – kategori av bilder, video eller lyd på Commons 
(en) BBC Radiophonic Workshop: An Engineering Perspective
(en) Radiophonic Gallery
Patty Duke

Anna Marie «Patty» Duke (født 14. desember 1946 i Elmhurst i Queens i New York, død 29. mars 2016 i Coeur d’Alene) var en amerikansk skuespiller.
Duke hadde stor suksess på Broadway i 1959 som den blinde og døve unge Helen Keller i stykket Mirakelet. I 1962 gjentok hun suksessen som Helen Keller i filmen Mirakelet Helen Keller (The Miracle Worker) og vant en Oscar for beste kvinnelige birolle.
Duke har en stjerne på Hollywood Walk of Fame.


== Referanser ==


== Eksterne lenker ==
(en) Patty Duke – kategori av bilder, video eller lyd på Commons 
(en) Patty Duke på Internet Movie Database 
(sv) Patty Duke i Svensk Filmdatabas 
(da) Patty Duke på Filmdatabasen 
(da) Patty Duke på Filmdatabasen 
(fr) Patty Duke på Allociné 
(en) Patty Duke på AllMovie 
(en) Patty Duke hos Turner Classic Movies 
(en) Patty Duke hos The Movie Database 
(en) Patty Duke hos Internet Broadway Database 
(en) Patty Duke hos Behind The Voice Actors 
(en) Patty Duke på Internet Broadway Database
Carlos Manuel de Céspedes y Quesada

Carlos Manuel de Céspedes y Quesada (født 12. august 1871 i New York City, USA, død 28. mars 1939 i Havanna) ble innsatt av USA som president på Cuba 12. august 1933. Han ble sittende i bare noen uker, til 3, september.


== Liv og virke ==


=== Bakgrunn ===
Carlos Manuel de Céspedes d.y. var sønn av Carlos Manuel de Céspedes del Castillo som var svært sentral i den cubanske uavhengighetskrigen mot Spania. Hans mor var Ana María de Quesada y Loinaz. Han ble født i New York, og frem til 1885 ble han utdannet i New York. Han studerte videre i Tyskland og i Frankrike. I Paris avsluttet han med studier i diplomati og internasjonal rett. 
I 1895 flyttet han til Cuba og tok del i den kubanske uavhengighetskrig, og steg i gradene til oberstløytnant. I i 1897 ble han sjef for generalinspeksjonen av mambí og deltok i utarbeidelsen av forfatningen i La Yaya og ble guvernør av provinsen Santiago de Cuba.
Fra 1902 til 1908 var han representant i det kubanske parlament og fra 1909 Cubas ambassadør i Italia, Hellas og Argentina. Fra 1914 var han kubansk ambassadør i USA. I 1915 giftet han seg med italienerinnen Laura Bertini, og de fikk en datter.


=== President ===
Céspedes d.y. gikk inn som president i en situasjon preget av kaos og politisk uro. USA hadde avsatt den brutale diktatoren Gerardo Machado og over alt på Cuba pågikk hevnaksjoner mot Machados tilhengere. 
Nettopp farens heltestatus i den cubanske befolkningen kan ha vært sterkt medvirkende til at USAs president Franklin D. Roosevelt foretrakk å bruke Céspedes d.y. til denne oppgaven. Et annet forhold som også talte til fordel for Céspedes, var at han tilhørte den tverrpolitiske grupperingen ABC Sociedad Revolucionaria som i mange år hadde drevet væpnet motstand mot Machado.
Céspedes d.y. møtte imidlertid verken forståelse eller aksept i sin rolle som president. At en fremmed makt (USA) stod bak hans innsettelse, kom langt mer i forgrunnen hos de sterkt nasjonalistiske cubanerne. Uroen i landet syntes derfor ikke å bli mindre, og presidentperioden til Céspedes d.y. varte derfor i bare 22 dager, fra 12. august til 4. september 1933. Han ble da avsatt i det såkalte «sersjant-opprøret» ledet av sersjant Fulgencio Batista.


=== Siste år ===
Céspedes trakk seg da tilbake fra det politiske liv og hwengav seg til historievitenskap. Den 28. mars 1939 døde han etter et hjerteinfarkt. Han ble begravet på  Cementerio Cristóbal Colón.


== Referanser ==


== Eksterne lenker ==
Foto av Carlos Manuel de Céspedes på latinamericanstudies.org
Norsvin

Norsvin SA er et samvirkeforetak eid av 1 500 norske svineprodusenter. Norsvins viktigste oppgaver er forsknings- og avlsarbeid, produksjon av rånesæd til kunstig sædoverføring, utvikling og formidling av fagkunnskap, næringspolitikk og informasjonsarbeid. Virksomheten er medlem av interesseorganisasjonen Norsk Landbrukssamvirke.
I 2012 solgte Norsvin 433 761 doser med rånesæd. Rånesæden brukes til inseminering av purker. Norsvin er en betydelig eksportører av rånesæd i Skandinavia, men eksport skjer også til land utenfor Skandinavia.
Den mest betydningsfulle griserasen Norsvin driver oppdrett med er norsk landsvin. Norsvin har også sammen med Gilde Norsk Kjøtt avlet frem griserasen noroc (LYLD). Dette er en trerasekrysning. Kjøttet fra denne grisen er kjent som «Edelgris» i butikkene.


== Referanser ==


== Eksterne lenker ==
Offisielt nettsted 
Lite fett og god smak
Rita Moreno

Rita Dolores Moreno (født Rosa Dolores Alverío 11. desember 1931 i Humacao i Puerto Rico) er en amerikansk skuespiller, sanger og danser.
Da Moreno var fem år gammel flyttet hun, sammen med sin mor, til New York City. Hun debuterte på Broadway som trettenåring. Moreno vant Oscar for beste kvinnelige birolle for rollen som Anita i filmen West Side Story (1961). Hun har en stjerne på Hollywood Walk of Fame. I juni 2004 fikk Moreno Presidentens frihetsmedalje av USAs president George W. Bush.
Moreno har også spilt Liliana De La Vega i fire episoder av Jane the Virgin.


== Filmografi (utvalg) ==
1956 – Kongen og jeg
1961 – West Side Story
2021 – West Side Story


== Referanser ==


== Eksterne lenker ==
(en) Rita Moreno på Internet Movie Database 
(sv) Rita Moreno i Svensk Filmdatabas 
(da) Rita Moreno på Filmdatabasen 
(da) Rita Moreno på Scope 
(fr) Rita Moreno på Allociné 
(en) Rita Moreno på AllMovie 
(en) Rita Moreno hos The Movie Database 
(en) Rita Moreno hos Internet Broadway Database 
(en) Rita Moreno hos Internet Broadway Database 
(en) Rita Moreno på Internet Off-Broadway Database
(en) Rita Moreno på Discogs 
(en) Rita Moreno på MusicBrainz 
(en) Rita Moreno på Songkick 
(en) Rita Moreno på AllMusic
Norges Takseringsforbund

Norges Takseringsforbund er et forbund av og for takstmenn, etablert i 1957. Forbundet har 1 200 medlemmer, som arbeider med taksering av bolig, næring, skade, landbruk, maskin, bil og båt. Taksering utføres i forbindelse med auksjoner, forsikringssaker eller eiendomssalg.


== Referanser ==


== Eksterne lenker ==
Offisielt nettsted
Shirley Jones

Shirley Jones (født 31. mars 1934 i Smithton i Pennsylvania) er en amerikansk skuespiller og sanger.
Jones vant Oscar for beste kvinnelige birolle for rollen som den prostituerte Lulu Baines i filmen Elmer Gantry (1960).


== Referanser ==


== Eksterne lenker ==
(en) Shirley Jones – kategori av bilder, video eller lyd på Commons 
(en) Shirley Jones på Internet Movie Database 
(sv) Shirley Jones i Svensk Filmdatabas 
(da) Shirley Jones på Filmdatabasen 
(da) Shirley Jones på Scope 
(fr) Shirley Jones på Allociné 
(en) Shirley Jones på AllMovie 
(en) Shirley Jones hos Turner Classic Movies 
(en) Shirley Jones hos The Movie Database 
(en) Shirley Jones hos Internet Broadway Database 
(en) Shirley Jones hos Behind The Voice Actors 
(en) Shirley Jones på Apple Music 
(en) Shirley Jones på Discogs 
(en) Shirley Jones på MusicBrainz 
(en) Shirley Jones på Spotify 
(en) Shirley Jones på Songkick 
(en) Shirley Jones på Genius — sangtekster 
(en) Shirley Jones på AllMusic 
(en) Shirley Jones på Internet Off-Broadway Database
Hjørnespark

Hjørnespark eller corner idømmes i fotball når hele ballen har passert mållinjen, det forsvarende laget sist var nær ballen og det ikke er dømt mål.
Ballen plasseres så i hjørnefeltet ved nærmeste hjørneflagg for gjenopptakelse av spillet. For utførelsen ellers gjelder de vanlige frisparksreglene for direkte frispark.


== Eksterne lenker ==
Offisielle fotballregler
Overflatespenning

Overflatespenning er en effekt som oppstår i væsker, og som gjør at lette objekter kan flyte selv om de har er større massetetthet enn vannet. Overflatespenning bidrar også til å trekke væske opp i tynne rør, og er hovedgrunnen til at f.eks store trær kan frakte vannet fra bakkenivå og opp til de øverste bladene. Dette kalles kapillæreffekten. Overflatespenningen er forårsaket av tiltrekking av væskemolekyler som følge av forskjellige intermolekylære krefter.
USS America

Tre amerikanske orlogsfartøyer har blitt kalt USS «America» gjennom tidene:

Kjølen til den første «America» ble strukket i 1777, men sjøsatt først i 1782, hvorpå hun ble overført til Frankrike.
Den andre «America» var opprinnelig det tyske passasjerskipet «Amerika», tatt som krigsbytte under første verdenskrig og brukt som transportskip under krigen.
Den tredje «America» var et hangarskip med skrognummer CV-66 som ble satt i drift i 1965 og lagt opp i 1996.  I 2005 ble hun brukt som mål under skyteprøver i Atlanterhavet.
Jämthund

Jämthund (FCI #042) er en spisshund som stammer fra Jämtland og er Sveriges nasjonalhund. Det er den største av de nordiske jakthundrasene, og den er trolig meget gammel av opprinnelse. 


== Opprinnelse og alder ==
Opphavet til jämthunden er utydelig og dårlig dokumentert, men man har antatt at denne hunderasen er svært gammel opprinnelig. Den har en rekke fellestrekk med karelsk bjørnehund og russisk-europeisk laika, men den er litt større og kraftigere og den gir et mer europeisk uttrykk. Den ble anerkjent som egen hunderase i 1946 og har en rasestandard som ble opprinnelig fastsatt i 1953, men som siden har blitt revidert. Rasen er ikke særlig tallrik og må regnes som svært sjelden utenfor Skandinavia, selv om antallet hunder har vært noe økende det siste tiåret.


== Utseende, anatomi og fysikk ==
Jämthunden er kompakt, kraftig og stram å se til. Kroppen en muskuløs, brystkassen dyp og lendepartiet kraftig. Buklinjen er svakt opptrukket. Halsen er sterk og lang, uten løshud. Lemmene er muskuløse og benbygningen kraftig. Labbene er sterke, kompakte og en aning ovale i formen. Hodet er kileformet langt, tørt og relativt bredt med tydelig markert stopp, rett snuteparti og tørre lepper. Halen er høyt ansatt og middels lang, tykk og kraftig. Den bæres ringlet over ryggen.
Pelsen er lang og stiv med sorte tupper. Kort og slett på hodet og framsiden av beina. Lengre rundt halsen, på brysten, halen og baksiden av beina. Underullen er lys (helst hvit), kort og myk. Fagen er fra lys til mørk grå. Det er typisk for rasen å ha lys grå eller kremhvit farging på snutepartiet, kinnene og halsen.
Hannhundene blir ca. 57–65 cm i skulderhøyde og veier gjerne omkring 30–35 kg. Tispene blir ca. 52–60 cm i skulderhøyde og veier gjerne omkring 25–30 kg.


== Bruksområde ==
Jämthunden er en utpreget brukshund. Den har først og fremst vært benyttet til jakt på elg og bjørn, men den egner seg også til jakt på grevling, mårdyr og annet småvilt. Både som løshund og bandhund. Den beveger seg med å sette labbene inn til midtlinjen, noe som er svært energibesparende i snø. Jämthunden er dessuten en meget habil og utholdende trekkhund og en god og stødig kløvhund. Den har også egenskaper som vakthund. Det vennlige og varsomme vesenet gjør den dessuten til en god familiehund.


== Lynne og væremåte ==
Jämthunden er en meget modig og dristig hund med et stabilt og rolig vesen. Den regnes som vennlig og varsom omkring barn, noe som også gjør den til en velegnet familiehund for en familie som er glad i å ferdes mye ute i skog og mark. Den kan være dominant overfor andre hunder og den trenger rikelig med mosjon for å trives.


== Annet ==
Pelsen trenger daglig vedlikehold. Rasen regnes som frisk og har få arvelige sykdommer, men i hjemlandet Sverige er det oppdaget noen tilfeller av epilepsi. Dette kan ha med innavl å gjøre.


=== Se også ===
Nordiske hunderaser
Svenske hunderaser


== Eksterne lenker ==
(en) Jämthund – kategori av bilder, video eller lyd på Commons 
(en) Jämthund – galleri av bilder, video eller lyd på Commons 
Norske Elghundklubbers Forbund
Rossbarrieren

Rossbarrieren er den største isbremmen i Antarktis, og dekker et område på 487 000 km² (omtrent på størrelse med Frankrike) lengst sør i Rosshavet.
Isen er flere hundre meter tykk med en nesten vertikal front mot det åpne havet, er nesten 600 km i lengde og ligger mellom 15 og 50 meter over vannflaten.  90 prosent utgjør flytende is under havets overfate. Det meste av isbremmen ligger i den sektoren som New Zealand har gjort krav på. Den ble oppdaget av, og gitt navn etter kaptein James Clark Ross, som oppdaget den 28. januar 1841. Ross karla isfronten østover mot 160º V. 
Rossbarrieren fikk et dystert minne da den i 1912 ble stedet hvor den britiske oppdageren Robert Falcon Scott og hans følge omkom på tilbaketuren fra Sydpolen.


== Se også ==
Liste over isbremmer i Antarktis


== Eksterne lenker ==
(en) Ross Ice Shelf – kategori av bilder, video eller lyd på Commons 
- Bilder fra Rossbarriereren og breen.
McDonnell F-101 Voodoo

F-101 Voodoo var et amerikansk jagerfly fra produsenten McDonnell. Opprinnelig var den beregnet som en eskortejager for bombefly, for Strategic Air Command, men den tjenestegjorde i mange andre roller, slik som jagerbomber, allværs avskjæringsjager og til fotorekognosering. Under Vietnamkrigen var det i utstrakt bruk som rekognoseringsfly.


== Spesifikasjoner (RF-101C) ==


== Referanser ==


== Eksterne lenker ==
McDonnell F-101 Voodoo
Republic F-105 Thunderchief

Republic F-105 Thunderchief, kjent som «Thud» eller «Lead Sled» blant mannskapene, har sin forhistorie i et prosjekt Republic Aviation Corporation utviklet som en nuclear strike fighter. AP-63 (Advanced Project number 63) var basert på RF-84F Thunderflash og det var dette flyet som etterhvert ble F-105 Thunderchief.
F-105 var da prototypen YF-105A og fløy første gang 22. oktober 1955. Flyet var da det tyngste og største jagerflyet bygget så langt. Den første produksjonsserien F-105B ble operativ i det amerikanske luftforsvaret 25. mai 1958. Det var i tjeneste utelukkende med det amerikanske luftforsvaret, og var i utstrakt bruk som jagerbomber og til å slå ut fiendtlig luftvern. Det var den viktigste amerikanske jagerbomberen under Vietnamkrigen.


== Eksterne lenker ==
(en) Republic F-105 Thunderchief – kategori av bilder, video eller lyd på Commons 
(en) F-105 Thunderchief – galleri av bilder, video eller lyd på Commons
Tarmtott

Tarmtotter (villusceller) er små utvekster som sitter tett i tett på tynntarmens vegger. Menneskets tarmtotter er om lag 0,5–1 millimeter lange.
Tarmtottene øker arealet mellom tarminnholdet og blodkarene i tarmen, slik at mest mulig av næringsstoffene i mat og drikke kan suges igjennom veggene og overføres til blodet og lymfer. På bilder tatt inni tynntarmen kan tarmtottene se ut som en masse fingre som vifter på innsiden av tarmen for å gripe etter næring.


== Sykdom ==
Ved enkelte sykdommer forsvinner tarmtottene og tarmveggen blir en flat, glatt flate. Cøliaki er en av disse sykdommene. Maveinnholdet blir ikke sugd opp. Fett og flere andre næringsmidler er med ut i avføringen. 


== Biopsi ==
Tarmtotter kan undersøkes ved å ta en biopsi, det vil si en vevsprøve fra tarmveggen. Prøven støpes inn i voks og snittes i tynne skiver som legges på et objektglass som farges og studeres i mikroskop.
Wendy Hiller

Wendy Hiller (født 15. august 1912 i Bramhall i Stockport i Cheshire i England, død 14. mai 2003 i Beaconsfield i England) var en britisk skuespiller. Hun ble kjent for rollen som Eliza Doolittle i filmen Pygmalion i 1938.
For rollen som Pat Cooper i filmen Fra bord til bord (Separate Tables) vant hun i 1958 en Oscar for beste kvinnelige birolle. I 1975 ble hun utnevnt til kommandørdame av Order of the British Empire.


== Referanser ==


== Eksterne lenker ==
(en) Wendy Hiller – kategori av bilder, video eller lyd på Commons 
(en) Wendy Hiller på Internet Movie Database 
(sv) Wendy Hiller i Svensk Filmdatabas 
(da) Wendy Hiller på Filmdatabasen 
(fr) Wendy Hiller på Allociné 
(en) Wendy Hiller på AllMovie 
(en) Wendy Hiller hos Turner Classic Movies 
(en) Wendy Hiller hos The Movie Database 
(en) Wendy Hiller hos Internet Broadway Database 
(en) Wendy Hiller hos Internet Broadway Database 
(en) Wendy Hiller på Internet Broadway Database
Artikkelen har ingen egenskaper for filmpersondatabaser i Wikidata
Aksel Selmer

Aksel Selmer (født 15. mars 1958 i Molde) er en norsk forfatter og barnebokforfatter.
Selmer arbeider som lærer. Han er aktiv idrettsmann, og har også skrevet flere sakprosabøker om sykling. Blant disse er Styrkeprøven (2006) om Den Store Styrkeprøven Trondheim-Oslo.  I 1992 debuterte han litterært med diktsamlingen Hit skulle det kommet noen flere. Han har senere utgitt flere diktsamlinger, romaner og barnebøker.
Han er sønn av dramatikeren Odd Selmer.


== Bibliografi ==
Hit skulle det kommet noen flere – diktsamling (1992)
Stadionuret – roman (1996)
Spurv – diktsamling (1997)
Plutselig – roman (1997)
Gydas bok – barnebok (1999)
Anton løper – barnebok (2000)
Kniv og gaffel – roman (2002)
Sykkelguide for Lillehammer, Øyer og omegn – sakprosa (2003)
En hund i øret – roman (2004)
Boka om Birkebeinerrittet – sakprosa (2004)
Styrkeprøven – sakprosa (2006)
Bomvokteren – roman (2013)
Syklisten – roman, Cappelen Damm (2014)
Ekspeditøren – roman, Cappelen Damm (2015)
Under vinduet – roman, Cappelen Damm (2016)


== Kilder ==
Presentasjon av Aksel Selmer i Forfatterkatalogen på Forfattersentrums nettsider


== Eksterne lenker ==
Aksel Selmer i Cappelen Forlag
Aksel Selmer i Dagbladet Forfatter
Aksel Selmer i Aftenposten Alex